Mataró posarà en funcionament l'Audiència Prèvia a partir del mes de maig | Mataró Ràdio
La tarda Mataró posarà en funcionament l'Audiència Prèvia a partir del mes de maig
Mataró posarà en funcionament l'Audiència Prèvia a partir del mes de maigDc, 19/04/2017 - 10:37Clara SanchezPolíticaEl proper mes de maig s'activarà l’Audiència Prèvia perquè els ciutadans puguin fer precs o preguntes. Una nova mesura que implementa l'Ajuntament per fomentar la participació ciutadana. Es farà coincidir amb el ple municipal i es farà durant els trenta minuts previs a l'inici de la sessió plenària. Al llarg de mitja hora i a títol individual o en representació d’una entitat, qualsevol persona pot sol·licitar fer la seva aportació sobre temes de competència municipal. Fins a un total de 5 persones es podran dirigir als regidors del consistori. Les preguntes hauran de ser sobre temes municipals, la resposta anirà a càrrec de l’alcalde o del regidor a qui s’adreci el prec o pregunta, i qualsevol altre regidor podrà intervenir si és al·ludit directament.
Aquesta modificació però, va acompanyada d'altres. I és que en queden afectats diversos articles del ROM com les competències de la Junta de Portaveus, el temps d'intervenció tant en els dictàmens com les propostes de resolució, la possibilitat que si un grup no presenta una proposta de resolució tingui la opció de presentar un prec o una pregunta més, entre d'altres.